Source: http://kalender.piibel.net/kal/?fontsize=8&keel=et&viewmode=&year=2014&month=10
Timestamp: 2020-02-20 23:22:12+00:00

Document:
Loosung oktoober 2014
Kalender oktoober 2014
OKTOOBER KUU LOOSUNG: Sest Issand on tasuja ja tema tasub sulle seitsmekordselt. Srk 35,10
1. Kolmapäev Ma kaotan su üleastumised nagu pilved ja su patud nagu pilvituse. Pöördu minu poole, sest ma lunastan sinu! Js 44,22 Jumal on kustutanud ära meie võlakirja koos määrustega, mis olid meie vastu, ning selle on ta kõrvaldanud, naelutades selle risti külge. Kl 2,14 Oh armas Issand Jeesus Krist, Sa tõusid surmast üles. Meid päästa surmast, kuradist, meid hoia oma süles! Meid kõiki oma Vaimuga uut elu aita alata, mis Sina meile saatsid. ULR 207:9. Laurentius Laurenti Ilm 14,6-7(13-16); 2Aj 35,20-27; Srk 35,1-15
2. Neljapäev Jakob ütles: Läheme üles Peetelisse ja teeme sinna altari Jumalale, kes mind kuulis mu ahastuse ajal ja oli minuga teel, mida käisin. 1Ms 35,3 Aga üks nende seast, nähes, et ta on paranenud, tuli tagasi Jumalat valju häälega ülistades ja langes silmili maha Jeesuse jalge ette teda tänades. Lk 17,15-16 Jumala leidmine pole lõpp, vaid hoopis algus. Franz Rosenzweig Mt 18,10-14; 2Aj 36,1-10; Srk 39,1-15(38,34b-39,11)
3. Reede Veereta oma tööd Issanda peale, siis su kavatsused lähevad korda. Õp 16,3 Teie öelge: Kui Issand tahab ja me veel elame, siis teeme seda või teist. Jk 4,15 Issand, valgusta mu teed, millel pean nüüd jätkama oma rändamist. Aita mind igas olukorras selgelt näha, mida Sina tahad, mida ma pean või ei pea tegema. Anna mulle jõudu, et võiksin teha rikast päevatööd Sinust tunnistades. Magnus Freidrich Roos Mt 26,51-54; 2Aj 36,11-21; Srk 42,15-26(25)
4. Laupäev Inimeste kartmine paneb püünise, aga kes loodab Issanda peale, on kaitstud. Õp 29,25 Igaüht nüüd, kes mind tunnistab inimeste ees, teda tunnistan ka mina oma Isa ees, kes on taevas. Mt 10,32 Kui Jumal pole meie isand, siis on seda inimesed; aga milleks olla orjade ori? Nachman Braclawist Ap 27,16-25; 2Aj 36,22-23; Srk 51,1-17(12)
16. PÜHAPÄEV PÄRAST KOLMAINUPÜHA Kristus Jeesus on kõrvaldanud surma ning on evangeeliumi kaudu toonud valge ette elu ja kadumatuse. 2Tm 1,10b Jh 11,1-4.17-27.40-45; 2Tm 1,7-10 Jutlus: Hb 10,35-36(37-38)39
5. Pühapäev Eliifas ütles: Ometi pöörduksin ma Jumala poole ja viiksin oma asja Jumala ette, kes teeb suuri ja uurimatuid asju, arvutuid imetegusid. Ii 5,8-9 Ja vaata, järvel tõusis suur torm, nii et lained katsid paadi. Aga Jeesus magas. Ja jüngrid tulid ta juurde ja äratasid ta üles, öeldes: Issand, aita! Me hukkume! Mt 8,24-25 Kes rajust hoolimata päikesele mõtleb, suudab uskuda Jumalasse. Teedy Tüür
6. Esmaspäev Issanda ingel puudutas Eelijat ning ütles: Tõuse üles, söö, sest sul on veel pikk tee ees! 1Kn 19,7 Eks inglid ole vaid teenijad vaimud, läkitatud abistama neid, kes ükskord pärivad pääste? Hb 1,14 Sa oled ka meid tänini nii mitmes hädas hoidnud; ja armust päevast päevani inglite läbi kaitsnud. Siis tehku nemad alati - ja meie elu otsani! - siin meie ümber leeri. ULR 300:5. Justus Gesenius Rm 6,18-23; Est 1,1-22
7. Teisipäev Eks ole: kui sa head teed, siis on su pilk tõstetud üles? Aga kui sa head ei tee, siis luurab patt ukse ees ja himustab sind. Kuid sina pead tema üle valitsema! 1Ms 4,7 Valvake, seiske usus, olge mehised, saage tugevaks! 1Kr 16,13 Inimene närbub ja kuivab ilma Jumalata. Tunned sa seda Jumalast eemalolemise viletsust? Johannes Oskar Lauri Ap 21,8-14; Est 2,1-18
8. Kolmapäev Issand on kuningas, maa ilutsegu! Rõõmustagu saarte hulk! Ps 97,1 Suured ja imelised on sinu teod, Issand Jumal, Kõigeväeline! Õiged ja tõelised on sinu teed, sa paganate kuningas! Ilm 15,3 Sina juhid maailma käiku oma headuses ja kõiki olendeid halastuses. Sina, Jumal, ei maga ega laiskle. Vastupidi, Sa äratad magajad. Sa kingid elu surma palge ees ja ravid haigeid. Sa avad pimedate silmad ja teed küüraka terveks. Ainult Sulle kuulub minu tänu. Juudi liturgia Mk 5,21-24.35-43; Est 2,19-3,6
9. Neljapäev Mina olen Issand, sinu Jumal, kes sind tõi välja Egiptusemaalt, orjusekojast. 2Ms 20,2 Usus keeldus Mooses, kui ta oli saanud suureks, laskmast end nimetada vaarao tütre pojaks. Hb 11,24 Kui juudid olid oma vangipõlvega harjunud ning töötasid nurisemata, siis otsustas Jumal, et on õige aeg nad vabastada... Esmalt pidi Mooses neis äratama vabaduseiha ja alles siis paistis orjapõlv kibe. Juutide tarkusesõnad Fl 1,19-26; Est 3,7-15
10. Reede Kui Taaveti päevad liginesid surmale, siis andis ta oma pojale Saalomonile käsu, öeldes: Mina lähen kõige maailma teed. Ole siis vahva ja pea, mida Issand, su Jumal, on käskinud pidada. 1Kn 2,1-2.3 Vaata, et sa täidad seda teenimiseametit, mille sa oled saanud Issandas! Kl 4,17 Elusta mind, oh Issand, et ma ei viibiks ega unistaks, vaid hästi arvestaksin aega. Carl Heinrich von Bogatzky Jh 18,3-9; Est 4,1-17
11. Laupäev Viletsate igatsemist sa kuuled, Issand; sina kinnitad nende südant. Ps 10,17 Ja see ongi see julgus, mis meil on Jumal ees, et kui me midagi tema tahtmist mööda palume, siis tema kuuleb meid. 1Jh 5,14 Issand Jeesus, lase meil keset võitlust saatana, maailma ja oma halva loomusega saada Sinu rahu. Anna meile ka sellest eelmaitset, mida meil tulevikus oodata on. Tee meid ustavaks taevaste aarete otsimisel. Ludvig Harms Mk 9,1-10; Est 5,1-14
LÕIKUSTÄNUPÜHA Kõikide silmad ootavad sind, Issand, ja sina annad neile nende roa omal ajal. Ps 145,15 Lk 12,(13-14)15-21; Mt 6,25-34; 2Kr 9,6-15; Ps 65 Jutlus: Hb 13,15-16
12. Pühapäev Me alandasime end oma Jumala ees, et paluda temalt õnnelikku reisi. Esr 8,21 Luukas kirjutab: Kui me need päevad seal olime mööda saatnud, asusime teele; ja nemad kõik naiste ja lastega saatsid meid linnast välja. Ja ranna ääres me laskusime põlvili ning palvetasime. Ap 21,5 Jeesus, meie eel käi Sa eluteel, siis Su järel viibimata käime ilma kõikumata, kuni Sa meid siit kodumaale viid! KLPR 467:1. Nicolaus Ludwig von Zinzendorf
13. Esmaspäev Ärge tuletage meelde endisi asju ja ärge pange tähele, mis muiste on sündinud. Vaata, mina teen hoopis uut: see juba tärkab, kas te ei märka? Js 43,18-19 Kui siis Johannes vangihoones kuulis Kristuse tegudest, saatis ta oma jüngreid temalt küsima: Kas sina oled see, kes pidi tulema, või jääme ootama teist? Jeesus vastas neile: Minge teatage Johannesele, mida te kuulete ja näete: pimedad näevad jälle ja jalutud kõnnivad, pidalitõbised saavad puhtaks ja kurdid kuulevad ja surnud tõusevad üles ja vaestele kuulutatakse evangeeliumi. Mt 11,2-5 Usk Jumalasse ei alga sealt, kus Temast aru saadakse, vaid sealt, kus Teda usaldama hakatakse, kuigi Temast aru ei saada. Teedy Tüür Mk 5,24-34; Est 6,1-14
14. Teisipäev Ma tänan Issandat kõigest südamest, ma kuulutan kõiki su imetöid. Ps 9,2 Olge tänulikud kõige eest - sest see on, mida Jumal teilt tahab Jeesuses Kristuses! 1Ts 5,18 Tänu Sulle õiekestest, mida teelt ma kogunud; tänu okkaist valusatest, mis mu käsi haavanud. Tänan Sind, et tahad saata igavesse ellu mind. Kõige, kõige eest ma ikka tänan, Issand, üksi Sind! KLPR 392:4. Harri Haamer Jk 1,1-6(7-11)12-13; Est 7,1-10
15. Kolmapäev Tõesti, Issandas, meie Jumalas on Iisraeli pääste. Jr 3,23 Jeesus tervendas paljusid, kes põdesid mitmesuguseid haigusi. Mk 1,34 Sa oled minu rõõmustus ka siis, kui käes on kurvastus ja ahastus mind vaevab. Sa pole teda põlanud, kes tunneb, et ta kadunud, ja Sulle häda kaebab. ULR 515:6. Christian Friedrich Richter Lk 7,1-10; Est 8,1-17
16. Neljapäev Vöö köitja ärgu kiidelgu nõnda nagu lahtipäästja. 1Kn 20,11 Paulus kirjutab Korintose kogudusele: Ma olin teie juures nõtruses ja kartuses ja suures värinas ning mu kõne ja mu kuulutus ei olnud inimliku tarkuse meelitavais sõnus, vaid Vaimu ja väe osutamises. 1Kr 2,3-4 Siis maksaks elada, kui me oma elutööst ja ülesannetest elus nii aru saaksime nagu Inimese Poeg sai aru oma elu mõttest: otsida, päästa, õndsaks teha kõiki, kes on siin maailmas kadumas, põgenemas, hukkumas. Jaan Lattik Ap 5,34-42; Est 9,1-19
17. Reede Issand, sinu poole ma tõstan oma hinge. Mu Jumal, sinu peale ma loodan, ärgu ma jäägu häbisse. Ps 25,1-2 Inimese Poeg on tulnud otsima ja päästma kadunut. Lk 19,10 Õigesti elamise probleem vaevab paljusid. Nad püüavad võimalikult vähe vigu teha. Aga ikkagi ei õnnestu. See paneb meelt heitma. Sa ei suudagi olla täiuslik. Aga kui otsid Issandat Jeesust ja Tema leiad, siis õpid andeks paluma ja Tema annab sulle andeks. Nii saab tulla rahu hinge. Eenok Haamer Jh 19,28-30; Est 9,20-28
18. Laupäev Igaüks küsigu oma naabrilt ja vennalt nõnda: "Mis Issand kostis?" või: "Mis Issand rääkis?" Jr 23,35 Ärge olge rumalad, vaid mõistke, mis on Issanda tahtmine. Ef 5,17 Ainult enesele keskendumine on surmaotsus, kuid Igavesele elamine vabastab surmast. Martin Buber Mt 14,22-33; Est 9,29-10,3
18. PÜHAPÄEV PÄRAST KOLMAINUPÜHA See käsk on meil temalt endalt, et kes armastab Jumalat, armastagu ka oma venda. 1Jh 4,21 Mk 12,28-34; Rm 14,17-19; Ps 119,169-176 Jutlus: Ef 5,15-21
19. Pühapäev Issand oli Saamueliga ega lasknud ainsatki oma sõna tühja minna. 1Sm 3,19 Paulus kirjutab: Meie evangeelium ei ole teie juurde tulnud palja sõnana, vaid ka väes ja Pühas Vaimus ning täieliku veendumusega. 1Ts 1,5 Inimese vaim suudab vaevalt tunnetada Jumalat, kes on nii suur ja võimas, et inimlik taipamine Teda tajuda ei saa. Kuid Jumal on andnud meile oma püha sõna, et me selle kaudu saame Tema Püha Vaimu osadusse ja suudame Temasse uskuda. Johannes Oskar Lauri
20. Esmaspäev Issand ei unusta vaest jäädavalt, viletsate lootus ei hukku igaveseks. Ps 9,19 Jeesus ütles: Õndsad olete teie, vaesed, sest teie päralt on Jumala riik! Lk 6,20 Ära kunagi küsi, miks leidub maailmas kannatusi, vaid mida see mulle tähendab. Eugene Heimler 1Ts 4,9-12; Ilm 1,1-8
21. Teisipäev Ma ütlesin: Ma tunnistan Issandale oma üleastumised. Siis andsid sina mu patu süüteo andeks. Ps 32,5 Jeesuses Kristuses on meil lunastus, pattude andeksandmine. Kl 1,14 Inimesel on pattude pärast häbi ja siis ta ütleb, sellest ei maksa rääkida. Kuid Jeesus teab niikuinii, seepärast häbenemine ei aita. On vaja üles tunnistada, et vabaks saada. Eenok Haamer 1Tm 1,1-8(9-11); Ilm 1,9-20
22. Kolmapäev Issand ütles: Ta hüüab mind appi, ja ma vastan temale. Ps 91,15 Seesama Issand on kõikide Issand, rikas kõikide heaks, kes teda appi hüüavad. Rm 10,12 Issand Jeesus Kristus! Anna armu, et me võiksime olla nende hulgas, kes käivad oma eluteed Sinu jälgedes! Halasta meie peale ja võta meid omade hulka! Toomas Paul Ül 8,4-7; Ilm 12,1-6
23. Neljapäev Mispärast sa riidled Jumalaga, kui ta ei vasta inimesele iga sõna peale? Sest Jumal kõneleb ühel ja teisel viisil, aga seda ei märgata. Ii 33,13-14 Jeesus ütles: Taeva palge üle otsustada te oskate, aegade tunnustähtede üle aga ei suuda. Mt 16,3 Issand Jeesus, anna armu, et meid leitaks tõe poolel olevat, et me suudaksime taibata, kes Sina oled! Toomas Paul Ap 6,1-7; Ilm 12,7-12
24. Reede Hoidke Issanda, oma Jumala poole, nagu te seda olete teinud tänapäevani! Jos 23,8 Kristus ütleb: Ma tulen varsti. Pea kinni, mis sul on, et ükski sinu pärga ei võtaks! Ilm 3,11 Lase meie hingel alati valvata ja olla ühendatud Sinuga, nii et me võime olla valmis Sinu auliseks tulemiseks ja Sind rõõmuga vastu võtta. Uddo Lechard Ullman Lk 23,32-34; Ilm 12,13-18
25. Laupäev Ma käsin sind ja ütlen: Ava heldesti oma käsi oma vennale, hädalisele ja vaesele oma maal. 5Ms 15,11 Avardage ka teie oma süda. 2Kr 6,13 Armastus Jumala vastu ei jää kunagi ainult tundeks, see kuulub inimese kõlbelise käitumise juurde. Leo Baeck Mt 5,17-24; Ilm 13,1-10
19. PÜHAPÄEV PÄRAST KOLMAINUPÜHA Tee mind terveks, Issand, siis ma saan terveks; aita mind, siis ma saan abi, sest sina oled mu kiitus. Jr 17,14 Mk 2,1-12; Ef 4,22-32; Ps 38 Jutlus: 2Ms 34,4-10
26. Pühapäev Saalomon ütles Templi pühitsemisel: Kas Jumal tõesti peaks elama maa peal? 1Kn 8,27 Jeesus ütleb: Tõesti, tõesti, ma ütlen teile, kui nisuiva ei lange maasse ega sure, siis see jääb üksi, aga kui see sureb, siis see kannab palju vilja. Jh 12,24 Kristuse ohvri teeb suureks see, et Ta andis kõik, mis Tal oli. Joel Luhamets
27. Esmaspäev Pea Issanda, oma Jumala käske, käies tema teedel ja kartes teda! 5Ms 8,6 Mitte igaüks, kes mulle ütleb: Issand, Issand!, ei saa taevariiki; saab vaid see, kes teeb mu Isa tahtmist, kes on taevas. Mt 7,21 Ärge sundige Jumalat endi teenistusse, teenige Jumalat. Osvald Tärk Mk 10,46-52; Ilm 13,11-18
28. Teisipäev Issand, sinu otsused muistsest ajast on õiged ja kindlad. Js 25,1 Kuna aga Pühakiri nägi ette, et Jumal teeb paganad õigeks usust, siis ta kuulutas ette Aabrahamile rõõmusõnumit: Sinus õnnistatakse kõiki paganaid. Gl 3,8 Vasta, Issand, paljudele, kes kobavad ringi paganluse teadmatuses ja seisavad ohus hukkuda pimeduses. Anna neile evangeelium, mida nad kõige enam vajavad. Kingi neile elu. Kogu nad oma riiki! August Ferdinand Huhn Lk 5,12-16; Ilm 14,1-5
29. Kolmapäev Ma otsin pelgupaika Issanda juures. Kuidas te ütlete mu hingele: Põgene mägedele nagu lind! Ps 11,1 Ärge siis heitke ära oma julgust, mis saab suure palga! Hb 10,35 Mägironijatest räägitakse, et kui nad on kaljuseinal, ei tohiks alla vaadata, et mitte kaotada tasakaalu, et hirm ei saaks inimest oma valdusesse nii, et ei jaksa edasi ronida. Pilk tuleb suunata üles ja minna vaid ülespoole. Joel Luhamets Kg 12,1-7(8); Ilm 14,6-13
30. Neljapäev Ta kosutas janunevat hinge ja täitis nälgiva hinge heaga. Ps 107,9 Jah, meie kõik oleme võtnud tema täiusest, ja armu armu peale. Jh 1,16 Jeesus ei tulnud selleks, et lahendada mõnda küsimust su elus - Ta tuli lahendama su elu. Osvald Tärk Mk 6,7-13; Ilm 14,14-20
USUPUHASTUSPÜHA Jah, teist alust ei saa keegi rajada selle kõrvale, mis on juba olemas - see on Jeesus Kristus. 1Kr 3,11 Mt 5,2-10(11-12); Rm 3,21-28; Ilm 15,1-4 Jutlus: Fl 2,12-13
31. Reede Varjatu kuulub Issandale, meie Jumalale, aga mis on ilmutatud, kuulub igavesti meile ja meie lastele. 5Ms 29,28 Jeesus palub: Ma olen teatavaks teinud sinu nime inimestele, keda sina mulle oled andnud maailmast. Nad olid sinu omad, ja sina oled andnud nad mulle ning nad on pidanud sinu sõna. Jh 17,6 Tänu, armas Issand, et Sa oled minu peale välja valanud oma Püha Vaimu, kes mind nüüd täidab, tehes mind Jumala armastatud lapseks, ja hoiad mind igaveseks eluks. Aita mind, Issand, elada ja surra selles kallis ühenduses Sinuga ja Isaga ja Püha vaimuga. Johann Arndt

References: Ps 97
 Ps 10
 Ps 145
 Ps 65
 Ps 9
 Ps 25
 Ps 119
 Ps 9
 Ps 32
 Ps 91
 Ps 38
 Ps 11
 Ps 107